kardosdrur/scandi-wiki huggingface dataset:
Xia Guan

Xia Guan (født 30. juni 1957 i Kaifeng, Kina) er en kinesisk komponist og direktør.

Guan studerede komposition på det Centrale Musikkonservatorium i Kina med endt eksamen (1985). Han var direktør for det Kinesiske Operateater for Drama og Dans, og er nu direktør og leder af det Nationale Kinesiske Symfoniorkester og Kor. Guan har skrevet 2 symfonier, orkesterværker, filmmusik, rekviem, koncertmusik, operaer etc. Han er nok bedst kendt for sin musik til film.

Udvalgte værker 

 Symfoni nr. 1 (1985) - for orkester
 Symfoni nr. 2 "Håb" (1999) - for orkester
 Jord Rekviem (?) for sangere og orkester
 Klaverkoncert (?) - for klaver og orkester
 Lille Drage Dreng - filmmusik
 Soldaters afgang - filmmusik

Eksterne henvisninger 
 om Xia Guan på www.musicweb-international.com

Komponister fra Kina
Direktører
Personer fra Kaifeng
Hanne Vedel

Hanne Elisabet Vedel (født 23. januar 1933 i Skive) er en dansk væver, der har lavet tekstiler siden 1955 ved hjælp af naturlige råvarer som silke, uld, hør og bomuld. I 1970 flyttede hun virksomheden til Aabenraa efter at have erhvervet Spindegården fra Paula Trock, og gjorde det til sit design- og produktionsanlæg. Hendes tekstiler har meget udbredt været brugt i Danmark og udenlands til kirker, domstole og banker. I 1952 brugte Finn Juhl hendes materialer til polstring og gardiner ved indretningen af rummene til FN's forvaltningsråd i New York. De blev igen anvendt efter 2013-renoveringen.

Tidlige liv 
Hanne Vedel var datter af folkehøjskolelederen Anders Aaby Vedel (1878–1939) og restauratøren Helene Frederikke Solmer (1895–1978). Hun var den yngste af fem børn. Hun gik på Rødding Friskole og en folkehøjskole i Norge. I 1949 blev hun uddannet i vævning som lærling hos Cis Fink i Aabenraa. I 1951 fortsatte hun sin uddannelse på en folkehøjskole i Finland. I 1955 giftede hun sig med arkitekten Jens Dall.

Karriere 
Mens hun var i Finland, arbejdede hun for en kunsthåndværksforretning i Helsinki, hvor hun blev oplært af tekstilkunstner Uhra Simberg Ehrstrøm. Hun deltog også i aftenkurser med den finske designer Kaj Franck.

Da hun vendte tilbage til Danmark i 1953, blev hun ansat hos Paula Trock på Spindegården i Askov. Hun åbnede sit eget værksted i Aabenraa i 1955. I 1970 flyttede hun firmaet til Aabenraa, hvor hun overtog ledelsen af Spindegården. Her producerede hun tekstiler med traditionelt dansk design, herunder tæpper, gardiner og polstring. Hendes enkle, men attraktive designs har ofte stribede mønstre med få farver. Hun har udviklet strikvarer og andre tekstiler i samarbejde med andre kunstnere, herunder Vibeke Lindhardt, Pia Hedegaard, Anne Abildtrup, Kirsten Toftegaard og Johanne Heide. Hendes naturligt producerede materialer, som ikke kunne fås andre steder, viste sig populære blandt dem, der designede folkedragter.

I 1980'erne og 1990'erne fik Vedel anerkendelse for de tekstiler, hun skabte til dekoration af kirker og domkirker i hele landet. De er også blevet brugt til at dekorere retssale og virksomhedsbygninger i Danmark og i udlandet. I 1952 brugte Finn Juhl sine materialer til polstring og gardiner ved design af FN's forvaltningsråd i New York. De blev igen anvendt efter renoveringen i 2013.

Referencer 

Personer fra Skive
Personer i Kraks Blå Bog
Kunstnere på finansloven
Kukiz'15

Kukiz'15 er en polsk, politisk bevægelse ledet af Punk-rock-musikeren Paweł Kukiz. Det er en forening, der ikke er registreret som et politisk parti, og som tidligere har koordineret med højreekstreme grupper, såsom partiet National Bevægelse. Kukiz'15 er dog ikke selv højreekstreme. Efter parlamentsvalget i 2015 har Kukiz'15 stærkt modereret sit politiske syn og ophørt med sine forbindelser med højreekstreme organisationer og politikere og opgivet sine tidligere euroskeptiske og socialkonservative holdninger. I 2019 sluttede det sig til Polsk Koalition.

Referencer 

Politiske partier i Polen
Etableret i 2015
Sort enke pulsar

En sort enke pulsar er indenfor astronomien en millisekundpulsar med en lavmasse ledsager i en omløbsbane.

Pulsaren kaldes en sort enke pulsar fordi elektromagnetiske stråling og partikelstråling opvarmer ledsagerens overflade og føre i løbet af nogle millioner år til en fuldstænding fordampning af ledsageren.

Der er opdaget følgende sort enke pulsarer:
 PSR B1957+20
 PSR J1653-0158

Referencer

Eksterne henvisninger 

 06 juni 2013, videnskab.dk: Første pulsar fundet uden radiobølger

Stjernetyper
Dobbeltstjerner
Rotation
Xiaogang Ye

Xiaogang Ye (født 23. september 1955 i Shanghai, Kina) er en kinesisk komponist, prorektor, pianist og lærer.

Ye studerede komposition på det Centrale Musikkonservatorium i Beijing (1978-1983) hos Du Mingxin. Han studerede herefter videre på Eastman School of Music og University of Rochester (1987), hos bl.a. Alexander Goehr og Louis Andriessen. Underviser i komposition på det Centrale Musikkonservatorium i Beijing, hvor han også er prorektor. Han hører til nutidens fremmeste komponister i Kina i sin generation. Ye har skrevet 4 symfonier, orkesterværker, kammermusik, koncertmusik, filmmusik, scenemusik etc.

Udvalgte værker 

 Symfoni nr. 1 (?) - for orkester
 Symfoni nr. 2 "Horisont" (1985) - for sopran , baryton og orkester
 Symfoni nr. 3 "Chu" (2004) - for orkester
 Symfoni nr. 4 "Den stor mur" (2001-2002) - for klaver, kinesiske musikinstrumenter og orkester

Eksterne henvisninger 
 om Xiaogang Ye på www.musicweb-international.com

Komponister fra Kina
Rektorer
Pianister fra Kina
Lærere
Personer fra Shanghai
Hugh Carthy

Hugh John Carthy (født 9. juli 1994 i Preston) er en professionel cykelrytter fra England, der er på kontrakt hos .

Som professionel havde han i 2019 karrierens foreløbigt bedste sæson, da han blandt andet blev nummer 11 ved Giro d'Italia 2019. Efter et soloudbrud på 100 kilometer vandt han 9. etape og den samlede bjergkonkurrence ved Schweiz Rundt. Etapesejren i Schweiz var Carthys første på World Touren.

Referencer

Eksterne henvisninger 

 

Mandlige cykelryttere fra England
Felix Großschartner

Felix Großschartner (født 23. december 1993 i Wels) er en professionel cykelrytter fra Østrig, der er på kontrakt hos .

Großschartners første sejr på World Touren kom 20. april 2019 på 5. etape af Tyrkiet Rundt 2019. Samtidig overtog han også løbets førertrøje fra holdkammerat Sam Bennett. Dagen efter sikrede han sig den samlede sejr, hvilket var s første WorldTour-etapeløbs sejr i hele holdets levetid.

Referencer

Eksterne henvisninger 

 

Mandlige cykelryttere fra Østrig
Bao Yuan-Kai

Bao Yuan-Kai (født 4. januar 1944 i Beijing, Kina) er en kinesisk komponist, fløjtenist og lærer.

Yuan-Kai studerede fløjte og komposition og musikteori på det Centrale Musikkonservatorium i Beijing. Han underviste i komposition på bl.a. Tianjin Musikkonservatorium og Nankai Universitet. Yuan-Kai har skrevet 5 symfonier, orkesterværker, kammermusik, korværker, kantater, filmmusik, musicals og musik for børn etc. Han underviser i dag i komposition på Xian Universitetet, og som freelance komponist.

Udvalgte værker 

 Symfoni "Søn af folket" (2004) - for orkester
 Symfoni nr. 1 "Jubilæum" (2004) - for orkester
 Symfoni nr. 2 "Skitse af krig" (2005) - for orkester
 Symfoni nr. 3 "Beijing opera" (2006) - orkester
 "Klokkerne fra Beijing" (?) - (Symfonisk overture) - for orkester

Eksterne henvisninger 
 om Bao Yuan-Kai
 om Bao Yuan-Kai på www.musicweb-international.com

Komponister fra Kina
Fløjtenister
Lærere
Personer fra Beijing
Moderne (parti)

Moderne (Polsk: Nowoczesna) er et polsk, klassisk liberalt, politisk parti. Partiet blev grundlagt i maj 2015 af den tidligere verdensbankøkonom Ryszard Petru.

Politiske partier i Polen
Liberale partier
Etableret i 2015
Daniel Law

Daniel Law (født 1946 i Hong Kong, Kina) er en kinesisk komponist, professor, violinist, dirigent og lærer.

Law studerede violin på det Kinesiske Universitet i Hong Kong, og studerede komposition i USA på Nordvest Universitetet i Evanston, Illinois. Han vendte tilbage til Hong Kong, efter endt uddannelse og blev først lærer i komposition, og senere professor på 
det Kinesiske Universitet. Han har skrevet 2 symfonier, en sinfonietta, orkesterværker, kammermusik, balletmusik, instrumentalværker for mange instrumenter, korværker, vokalmusik etc.

Udvalgte værker 

 Symfoni nr. 1 (?) - for orkester
 Symfoni nr. 2 (1991) - for orkester
 Sinfonietta "Sine Nominee" (1987) - for orkester
 Symfoni Koncertante (1981) - for orkester

Eksterne henvisninger
  om Daniel Law 
  om Daniel Law på www.musicweb-international.com

Komponister fra Kina
Professorer
Violinister
Dirigenter
Lærere
Personer fra Hongkong
Polsk Initiativ

Polsk Initiativ (Polsk: Inicjatywa Polska) er et polsk centrum-venstre parti. Partiet blev grundlagt i 2016.  Dog blev partiet først registreret som et politisk parti i 2019. Den nuværende partileder er Barbara Nowacka. Partiet er en del af Borgernes Koalition.

Referencer 

Initiativ
Etableret i 2016
Socialliberale partier
De Grønne (Polen)

De Grønne (Polsk: Partia Zieloni) er et grønt, polsk, politisk parti. Partiet blev grundlagt i 2003 under navnet "Grønne 2004" (Polsk: Zieloni 2004) og blev formelt registeret i 2004.

Partiet er et internationalt medlem af de Globale Grønne, europæisk medlem af De Europæiske Grønne og samarbejder med Gruppen af De Grønne/Europæiske Frie Alliance.

Politiske partier i Polen
Etableret i 2015
Croupier

En croupier er en person, der er udnævnt ved et spillebord til at hjælpe i udførelsen af spillet, især i fordelingen af indsatser og udbetalinger. Croupiers er typisk ansat af kasinoer.

Stillingsbetegnelser
Kasinoer
Wong Fu Tong

Wong Fu Tong (født 1948 i Guangdong, Kina) er en kinesisk/amerikansk komponist, violinist, lærer og forfatter.

Fu Tong studerede violin og komposition på Guangzhou Musikkonservatorium. Efter at havde ophold sig en del år i en kulturel lejr under Kulturrevolutionen i Kina, flyttede han til USA, hvor han studerede komposition på Kent State University i Ohio og senere i New York. Ved siden af sin kompositionsvirksomhed, har han undervist i komposition på det Nationale Institut for Kunst i Taiwan. Fu Tong har skrevet en symfoni, som hører til de vigtige værker i kinesisk klassisk musik, orkesterværker, kammermusik, en opera, instrumentalværker for mange instrumenter, vokalmusik etc. Fu Tong har forfattet flere bøger om musik og musikteori.

Udvalgte værker 

 Symfoni "Helten med store ørn" (1976-1988) - for stort orkester
 "Xi Shi" (?) - opera

Eksterne henvisninger 
 om Wong Fu Tong på www.musicweb-international.com

Komponister fra Kina
Violinister
Lærere
Personer fra Guangdon
Forfattere fra Kina
Gino Mäder

Gino Mäder (født 4. januar 1997 i Flawil, død 16. juni 2023 i Chur) var en professionel cykelrytter fra Schweiz, der ved sin død var på kontrakt hos .

Karriere 

Ved VM i landevejscykling 2018 blev han nummer fire ved U23 herrernes linjeløb. Én måned før var han blevet nummer tre ved Tour de l'Avenir 2018 og vundet to af løbets etaper.

Fra 2019-sæsonen begyndte Mäder at kører på World Touren, da han skrev en toårig kontrakt med . Den første sæson blev præget af skader, og han fik ingen resultater. 

Da Mäder blev udtaget til Vuelta a España 2020, var det første gang han skulle deltage i en Grand Tour. Her blev han nummer fire i ungdomskonkurrencen.

Død 
På den sidste nedkørsel på 5. etape af Tour de Suisse 2023 styrtede Gino Mäder alvorligt. Han røg ud over en klippeskrænt og blev fundet livløs i vandet, hvorefter han blev genoplivet og fløjet med helikopter til et hospital i Chur for videre behandling. Dagen efter, 16. juni, døde han af de alvorlige skader, han pådrog sig ved styrtet.

Meritter

2014
 4. plads, EM i landevejscykling for juniorer
 9. plads samlet, Grand Prix Rüebliland
 9. plads samlet, Tour du Pays de Vaud
2015
 1. plads  Schweiziske mesterskab i enkeltstart for juniorer
 2. plads samlet, Tour du Pays de Vaud
1. plads, prolog og 1. etape
 2. plads samlet, Grand Prix Rüebliland
 5. plads, VM i enkeltstart for juniorer
2017
 3. plads, Piccolo Giro di Lombardia
 6. plads, Eschborn-Frankfurt U23
2018
 Tour Alsace
1. plads  Pointkonkurrencen
1. plads, 4. etape
 1. plads, 4. etape, Ronde de l'Isard
 2. plads, Schweiziske mesterskab i enkeltstart for U23
 2. plads samlet, Tour of Hainan
1. plads, 6. etape
 3. plads samlet, Tour de l'Avenir
1. plads, 8. og 10. etape
 4. plads, VM i landevejscykling for U23
 4. plads, G.P. Palio del Recioto
2021
 1. plads, 6. etape, Giro d'Italia
 1. plads, 8. etape, Tour de Suisse
 5. plads samlet, Vuelta a España
1. plads  Ungdomskurrencen
 5. plads, Schweiziske mesterskab i enkeltstart
 10. plads samlet, Paris-Nice
2022
 2. plads samlet, Romandiet Rundt
2023
 5. plads samlet, Paris-Nice

Referencer

Eksterne henvisninger 

 

Mandlige cykelryttere fra Schweiz
Cykelryttere ved sommer-OL 2020
Deltagere for Schweiz ved sommer-OL 2020
Cykelryttere der døde under løb
Xu Shuya

Xu Shuya (født 12. maj 1961 i Changchun, Kina) er en kinesisk komponist, pianist og lærer.

Shuya studerede komposition på Shanghai Musikkonservatorium, hos Zhu Jian´er og Ding Shande. Han var senere lærer i komposition på samme skole. Efter at havde fået tildelt et stipendium, studerede han komposition i Frankrig på École Normale de Musique og på Conservatoire National Supérieur de Musiquei i Paris. Han komponere i en moderne stil i alle genre og har skrevet en symfoni, orkesterværker, kammermusik, koncertmusik, instrumentalmusik for mange instrumenter, operaer, vokalmusik etc. Shuya lever i dag i Frankrig, hvor han lever som komponist og underviser i komposition.

Udvalgte værker 

 Symfoni nr. 1 "Kurver" (1986) - for orkester
 Violinkoncert (1982) - for violin og orkester
 "Sne i august" (2002) - opera
 "Verdens expo forestilling" (2010) (Symfonisk digtning) - for orkester

Eksterne henvisninger 
 om Xu Shuya på www.naxos.com
 om Xu Shuya www.musicweb-international.com

Komponister fra Kina
Pianister fra Kina
Lærere
Personer fra Changchun
Qu Xiaosong

Qu Xiaosong (Qu Xiao-Song) (født 6. september 1952 i Guiyang, Kina) er en kinesisk komponist og violinist.

Xiaosong var fra barnsben selvlært på violin, men studerede senere komposition på det Centrale Musikkonservatorium i Beijing hos Du Mingxin, hvor han blev færdiguddannet (1983). Studerede komposition videre i USA, som udvekslings student på Columbia Universitet i New York City. Han har skrevet 2 symfonier, orkesterværker, kammermusik, koncertmusik, 4 operaer, oratorier, vokalmusik, instrumentalmusik etc. Han er i dag bosat i New York og lever som freelance komponist.

Udvalgte værker 

 Symfoni (1981) - for strygeorkester
 Symfoni nr. 1 (1986) - for orkester
 Cellokoncert (19?) - for cello og orkester
 "Bjerget" (1983) (symfonisk suite) - for stort orkester

Eksterne henvisninger 
 om Qu Xiaosong på www.naxos.com

Komponister fra Kina
Violinister
Personer fra Guiyang
Chen Qian

Chen Qian (født 16. april 1962 i Guiyang, Kina) er en kinesisk komponist, professor, lærer, pianist og violinist.

Qian fik undervisning i violin og klaver som ung. Han studerede senere komposition på Musikkonservatoriet i Sichuan. Qian har skrevet 5 symfonier, orkesterværker, kammermusik, filmmusik, musik til tv, elektronisk musik etc. Han er mest kendt for sine kompositioner for militærorkestre og brassbands. Qians kompositoriske stil er moderne blandet med kinesisk folklore inspiration.

Udvalgte værker 

 5 Symfonier - for Militærorkestre og Brassbands

Eksterne henvisninger 
 om Chen Qian 
 om Chen Qian på www.musicweb-international.com

Komponister fra Kina
Professorer
Lærere
Pianister fra Kina
Violinister
Wang Xilin

Wang Xilin (født 13. december 1937 i Kaifeng, Kina) er en kinesisk komponist, pianist og dirigent.

Xilin studerede direktion på musikskole, og senere klaver på Lærernes Universitet i Shanghai (1955), og tog kompositionseksamen fra Musikkonservatoriet i Shanghai (1962), hvor hans lærere var Ding Shande og Liu Zhuang. Han har skrevet ni symfonier, orkesterværker, kammermusik, koncertmusik, musik til strygekvartetter, filmmusik, en opera, suiter etc. Han er nok mest kendt for sine symfonier og orkesterværker. Xilin har dirigeret mange asiatiske orkestre. Han er inspireret af russisk musik, især Dmitrij Sjostakovitj men har også inspiration i kinesisk folklore. Xilin har modtaget flere priser for sin værker af den kinesiske regering.

Udvalgte værker 

 Symfoni nr. 1 (1962-1963) - for orkester
 Symfoni nr. 2 (1972) - for orkester
 Symfoni nr. 3 (1990) - for orkester
 Symfoni nr. 4 (1999) - for orkester
 Symfoni nr. 5 (2001) - for strygeorkester
 Symfoni nr. 6 (?) - for orkester
 Symfoni nr. 7 (2007) "Dedikeret til Shanghai Musikkonservatorium" - for klaver, kor Og orkester
 Symfoni nr. 8 (2009) - for Sheng, Guzheng, pipa og kammerorkester
 Symfoni nr. 9 "Kina Requiem" (2015) - for sangere, kor og orkester
 "Adagio Shang 3" (2006) - for 46 strygere.

Eksterne henvisninger 
 Biografi om Wang Xilin

Komponister fra Kina
Dirigenter
Pianister fra Kina
Personer fra Kaifeng
Aage Høy-Petersen

Aage Høy-Petersen (født 4. november 1898 i Ordrup, død 29. december 1967 i Gentofte) var en dansk sejlsportsmand, der sejlede for KDY og Skovshoved Sejlklub, som han i en periode sad i bestyrelsen for.

Aage Høy-Petersen deltog i to olympiske lege. 

Ved OL 1924 i Paris deltog han i jolle, en speciel fransk udgave (Monotype national français), der kun blev brugt ved disse lege. Sejladserne blev gennemført på Seinen i Paris i perioden 10.-13. juli. Høy-Petersen gennemførte ikke første indledende sejlads, og i anden sejlads blev han nummer syv. Dermed kom han ikke i finalen.

Ved OL 1928 i Amsterdam var han med i 6 meter-klassen sammen med Vilhelm Vett, Niels Otto Møller og Peter Schlütter i båden "Hi-Hi", som vandt sølv. Danskerne blev besejret af Norge, der blandt andet havde kronprins Olav i besætningen. Nordmændene vandt tre af de fire første sejladser, mens danskerne vandt de to sidste af de i alt syv sejladser. Skønt danskerne ikke havde klaret sig specielt godt i de fem første sejladser, var sejrene i de to sidste tilstrækkeligt til at holde båden fra Estland på tredjepladsen bag sig.

Noter

Referencer

Eksterne henvisninger 

Sejlsportsfolk fra Danmark
Olympiske sølvmedaljevindere fra Danmark
Personer fra Ordrup
Deltagere for Danmark ved sommer-OL 1924
Deltagere for Danmark ved sommer-OL 1928
Unipublic

Unipublic er en spansk virksomhed, hvis primære aktivitet er at arrangere cykelløb, med Vuelta a España som det største. Selskabet har siden 2014 været 100% ejet af franske Amaury Sport Organisation (ASO).

Professionelle cykelløb 
 Vuelta a España
 Madrid Challenge by La Vuelta

Referencer

Eksterne henvisninger 
 

Sport i Spanien
Cykelsportsorganisationer
Virksomheder fra Spanien
Vuelta a España
Etableret i 1975
Eventbureauer
Niels Otto Møller (sejlsportsmand)

Niels Otto Møller (født 7. november 1897 på Frederiksberg, død 14. april 1966 i Lille Heddinge) var en dansk sejlsportsmand, der sejlede for KDY.

Ved OL 1928 i Amsterdam deltog han i 6 meter-klassen sammen med Vilhelm Vett, Aage Høy-Petersen og Peter Schlütter i båden "Hi-Hi", som vandt sølv. Danskerne blev besejret af Norge, der blandt andet havde kronprins Olav i besætningen. Nordmændene vandt tre af de fire første sejladser, mens danskerne vandt de to sidste af de i alt syv sejladser. Skønt danskerne ikke havde klaret sig specielt godt i de fem første sejladser, var sejrene i de to sidste tilstrækkeligt til at holde båden fra Estland på tredjepladsen bag sig.

Referencer

Eksterne henvisninger 

Sejlsportsfolk fra Danmark
Olympiske sølvmedaljevindere fra Danmark
Personer fra Frederiksberg
Deltagere for Danmark ved sommer-OL 1928
Peter Schlütter

Peter Schlütter (født 25. november 1893 i København, død 6. april 1959 smst.) var en dansk sejlsportsmand, der sejlede for KDY.

Ved OL 1928 i Amsterdam deltog han i 6 meter-klassen sammen med Vilhelm Vett, Aage Høy-Petersen og Niels Otto Møller i båden "Hi-Hi", som vandt sølv. Danskerne blev besejret af Norge, der blandt andet havde kronprins Olav i besætningen. Nordmændene vandt tre af de fire første sejladser, mens danskerne vandt de to sidste af de i alt syv sejladser. Skønt danskerne ikke havde klaret sig specielt godt i de fem første sejladser, var sejrene i de to sidste tilstrækkeligt til at holde båden fra Estland på tredjepladsen bag sig.

Referencer

Eksterne henvisninger 

Sejlsportsfolk fra Danmark
Olympiske sølvmedaljevindere fra Danmark
Personer fra København
Deltagere for Danmark ved sommer-OL 1928
Jesper Kiel

Jesper Kiel (født 10. januar 1966 i Valby) er et dansk byrådsmedlem og tidligere stedfortræder i Folketinget for Enhedslisten, nu bosiddende i Svendborg Kommune.

Baggrund 
Kiel blev politisk aktiv hos Venstresocialistisk Ungdom (VSU) i 1985 og Venstresocialisterne (VS) i 1986. På denne bagrund var han med til at stifte Enhedslisten i 1989.

Politisk karriere 
Siden 1994 har Kiel været opstillet til Folketinget på Fyn uden at være blevet valgt. Men han har i forskellige perioder siddet som midlertidig stedfortræder i Folketinget for fire medlemmer af Enhedslisten: Søren Kolstrup, Pernille Rosenkrantz-Theil, Pernille Skipper og Rune Lund. Kiel kan ikke stille op igen til næste folketingsvalg på grund af Enhedslisten såkaldte rotationsprincip, da han var været ansat i partiet i otte år.

I 2006 blev han kommunalpolitiker for Enhedslisten Svendborg. Først som medlem af Sammenlægningsudvalget og siden 2007 som medlem af byrådet i Svendborg Kommune.

Kiel har siddet i Landsledelsen og hovedbestyrelser hos både VSU, VS og Enhedslisten. 
Han har derudover siddet som den første repræsentant for Enhedslisten i KL's bestyrelse i valgperioden 2014-2018 .

Kommunale udvalgsposter
 Økonomiudvalget
 Teknik- og Erhvervsudvalget
 GO2Green
 Svendborg Vejbelysning
 Vand og Affald
 Valgbestyrelsen

Ansættelser 
Jesper Kiel er uddannet som både maskinarbejder og visualizer (multimediedesigner).
 1990-1997: ansat hos Svendborg Værft, Stålassistancen, Kellogg's og BNM-Stenstrup
 2000-2003: ansat som internetudvikler hos Naturgas Fyn
 2004-2012: ansat som koordinator hos PROSA
 2012-nu: ansat som kommunal koordinator hos Enhedslisten

Personligt 
Af Kiels andre politiske mærkesager er antiracisme, international solidaritet, Folkebevægelsen mod EU, fredsarbejde, fagligt arbejde og Giftfri Have

Jesper Kiel er gift og har to børn.

Referencer

Eksterne henvisninger 
 Jesper Kiel  på Svendborg Kommunes hjemmeside
 Jesper Kiel på TV 2/Fyns hjemmeside

Medlemmer af Svendborg Byråd
Tidligere folketingsmedlemmer fra Enhedslisten
Kommunalbestyrelsesmedlemmer fra Enhedslisten
Personer fra Valby
Ilan Van Wilder

Ilan Van Wilder (født 14. maj 2000 i Jette) er en professionel cykelrytter fra Belgien, der er på kontrakt hos .

Karriere 
Ved EM i landevejscykling 2018 for juniorer vandt Ilan Van Wilder sølv på enkeltstarten, og blev nummer fire i linjeløbet.

Som førsteårs U23-rytter kørte han i 2019 for s udviklingshold. I det år kørte han sig til en samlet tredjeplads ved Tour de l'Avenir, og en samlet fjerdeplads og etapesejr ved Grand Prix Priessnitz spa, kaldet Fredsløbet.

Fra 2020-sæsonen begyndte Van Wilder at kører på World Touren, da han skrev en treårig kontrakt med . Ved EM i landevejscykling 2020 vandt han bronze i enkeltstart for U23-ryttere. 

Da Van Wilder blev udtaget til Vuelta a España 2020, var det første gang han skulle deltage i en Grand Tour. Han var løbets yngste rytter, og udgik fra 1. etape.

Referencer

Eksterne henvisninger 

 

Mandlige cykelryttere fra Belgien
Union af Europæiske Demokrater

Unionen af Europæiske Demokrater (Polsk: Unia Europejskich Demokratów, UED) er et polsk, socialliberalt, politisk parti. Partiet blev grundlagt d. 12. november 2016 efter fusionen af Demokratiske Parti – demokraci.pl og den polske forening Europæiske Demokrater.  Partiets navn henviser til Demokratiske Parti – demokraci.pl's forgænger Demokratisk Union og deres forgænger Frihedens Union.
Partiet er generelt karakteriseret som socialliberalt med en moderat kristendemokratisk fløj.

Referencer 

Politiske partier i Polen
Socialliberale partier
Paseo del Prado

Paseo del Prado er én af de centrale boulevarder i den spanske hovedstad Madrid. Den er 1100 meter lang, og går fra nord til syd mellem Plaza de Cibeles og Plaza del Emperador Carlos V.

Eksterne henvisninger 

Madrid
Bygninger, konstruktioner og anlæg i Spanien